**ประสิทธิผลในการบริหารงานตามหลักธรรมาภิบาลของเทศบาล ตำบลบางเสาธง จังหวัดสมุทรปราการ**

**The Efficiency in Good Governance-based Administration of Bangsaothong Sub-district Municipality in Samutprakarn Province**

สุภาพร ศรีทิพย์อาสน์

นักศึกษาหลักสูตรรัฐประศาสนศาสตรมหาบัณฑิต

สาขาวิชานโยบายสาธารณะและการจัดการสมัยใหม่

ปีการศึกษา 2558

มหาวิทยาลัยราชภัฏบ้านสมเด็จเจ้าพระยา

**บทคัดย่อ**

การวิจัยครั้งนี้มีวัตถุประสงค์เพื่อ 1) ศึกษาระดับธรรมาภิบาลในการบริหารงานของเทศบาล ตำบลบางเสาธง จังหวัดสมุทรปราการ 2) ศึกษาระดับประสิทธิผลในการบริหารงานของเทศบาล ตำบล บางเสาธง จังหวัดสมุทรปราการ และ 3) ศึกษาความสัมพันธ์ระหว่างปัจจัยธรรมาภิบาลและประสิทธิผลในการบริหารงานของเทศบาลตำบลบางเสาธง จังหวัดสมุทรปราการ กลุ่มตัวอย่างที่ใช้ในการวิจัยได้แก่ ประชาชนผู้มีสิทธิ์เลือกตั้งในเขตเทศบาลตำบลบางเสาธง จังหวัดสมุทรปราการ จำนวน 392 คน เครื่องมือที่ใช้ในการเก็บรวบรวมข้อมูลคือแบบสอบถามแบบมาตรประมาณค่า 5 ระดับและแบบ ตรวจสอบรายการ สถิติที่ใช้ในการวิเคราะห์ข้อมูล คือ ค่าร้อยละ ค่าเฉลี่ย ส่วนเบี่ยงเบนมาตรฐานและ สถิติถดถอยพหุ

ผลการวิจัยพบว่า

1) ธรรมาภิบาลในการบริหารงานของเทศบาลตำบลบางเสาธง จังหวัดสมุทรปราการ ในภาพรวม อยู่ในระดับมาก

2) ประสิทธิผลในการบริหารงานของเทศบาลตำบลบางเสาธง จังหวัดสมุทรปราการ ในภาพรวมอยู่ในระดับมาก

3) ปัจจัยด้านความคุ้มค่า ด้านคุณธรรม ด้านนิติธรรมและด้านความรับผิดชอบมี ความสัมพันธ์เชิงบวกกับประสิทธิผลของการปฏิบัติงานของเทศบาลตำบลบางเสาธง จังหวัด สมุทรปราการอย่างมีนัยสำคัญทางสถิติ

**คำสำคัญ**: ธรรมาภิบาล ประสิทธิผลของการบริหารงาน เทศบาลตำบล

**ABSTRACT**

The purposes of this research were 1) to study the level of good governance-based administration of Bangsaothong Sub-district Municipality in Samutprakarn Province 2) to study the level of the efficiency of administration of Bangsaothong Sub-district Municipality and 3) to study the relation between good governance factors and the efficiency of administration of Bangsaothong Sub-district Municipality. The sample included 392 eligible voters in election. Data were collected using 5-point rating scale questionnaire and checklist, and were statistically analyzed in percentage, mean, standard deviation, and multiple regression analysis.

The findings revealed as follows.

1. The good governance-based administration of Bangsaothong Sub-district Municipality in Samutprakarn Province was generally found at the high level.
2. The efficiency of administration of Bangsaothong Sub-district Municipality in Samutprakarn Province was generally found at the high level.
3. The factors of worthiness, morality, rules of law, and responsibility were positively related to the efficiency of administration of Bangsaothong Sub-district Municipality at significance level.

**Keywords**: Good Governance, The Efficiency in Administration, Sub-district Municipality

**1. บทนำ**

การปกครองท้องถิ่นในรูปแบบเทศบาลตามพระราชบัญญัติเทศบาล พ.ศ. 2496 แก้ไขเพิ่มเติมถึง (ฉบับที่ 12) พ.ศ.2546 มีผลบังคับใช้วันที่ 23 ธันวาคม 2546) ได้มีการกำหนดไว้ในมาตรา 7 เมื่อท้องถิ่นใดมีสภาพอันสมควรยกฐานะเป็นเทศบาล ให้จัดตั้งท้องถิ่นนั้น ๆ เป็นเทศบาลตำบล เทศบาลเมืองหรือเทศบาลนครให้เทศบาลเป็นทบวงการเมือง เป็นนิติบุคคลมหาชน การจัดตั้งเทศบาลให้ตราเป็นพระราชกฤษฎีกา ระบุชื่อและเขตของเทศบาลที่ได้จัดตั้งขึ้นตามประเภทของเทศบาลที่แบ่งจากจำนวนประชากรความหนาแน่นโดยเฉลี่ยของจำนวนประชากรต่อพื้นที่และรายได้ของท้องถิ่นนั้น ๆ ซึ่งแบ่งเป็น 3 ประเภท คือ เทศบาลตำบล เทศบาลเมืองและเทศบาลนครประกอบกับพระราชบัญญัติระเบียบบริหารงานบุคคลส่วนท้องถิ่น พ.ศ.2542 บัญญัติให้คณะกรรมการพนักงานเทศบาลมีอำนาจกำหนดหลักเกณฑ์และเงื่อนไขเกี่ยวกับการบริหารงานบุคคล สำหรับพนักงานเทศบาลและลูกจ้างของเทศบาลให้เหมาะสมกับลักษณะการบริหาร และอำนาจหน้าที่ของเทศบาล และจะต้องอยู่ภายใต้มาตรฐานทั่วไปเกี่ยวกับการบริหารงานบุคคลสำหรับพนักงานเทศบาลและลูกจ้างเทศบาลที่คณะกรรมการกลางพนักงานเทศบาลกำหนด อาศัยอำนาจตามความในมาตรา 13 ประกอบมาตรา 23 แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 ระบุเทศบาลที่อยู่ในเขตจังหวัดหนึ่ง ให้มีคณะกรรมการพนักงานเทศบาลร่วมกันคณะหนึ่งทำหน้าที่บริหารงานบุคคล สำหรับเทศบาลทุกแห่งที่อยู่ในเขตจังหวัดนั้น (อาคม เติมพิทยาไพสิฐ, 2549 ออนไลน์)

การปกครองท้องถิ่นหรือการกระจายอำนาจ (decentralization) โดยหลักการทั่วไปมีสาระสำคัญที่คล้ายคลึงกัน คือ

1. เพื่อให้หน่วยการปกครองท้องถิ่น เป็นสถาบันที่จะให้การศึกษาการเมืองในระบอบประชาธิปไตยแก่ประชาชน

2. เพื่อให้ประชาชนในท้องถิ่นรู้จักการปกครองตนเอง

3. เพื่อให้องค์กรปกครองท้องถิ่นแบ่งเบาภาระของรัฐบาลกลาง

การให้บริการประชาชนของรัฐเพื่อให้ประชาชนได้รับบริการที่ดีกว่านับว่าเป็นนโยบายของรัฐที่สำคัญของทุกรัฐบาล ในยุคของการปกครองระบอบประชาธิปไตย ทั้งนี้ เพราะการตอบสนองต่อความต้องการของประชานเป็นสิ่งที่รัฐบาลพึงกระทำ และในยุคปัจจุบันที่ก้าวสู่ยุคโลกาภิวัฒน์ด้วยแล้ว มีการเปลี่ยนแปลงทางด้านเทคโนโลยี ข้อมูลข่าวสารต่างๆ สามารถไหลเวียนจากจุดหนึ่งไปอีกจุดหนึ่งไปของโลกอย่างรวดเร็ว และยึดประชาชนเป็นศูนย์กลางการส่งเสริมบริการประชาชนของภาครัฐจึงเป็นสิ่งที่มีความสำคัญอย่างหนึ่งของรัฐบาลที่ไม่สามารถปฏิเสธได้ โดยรัฐจะต้องระบบบริหารและบริการที่ดีรวดเร็ว เสมอภาค เป็นธรรมและเป็นที่พึงพอใจแก่ประชาชนให้มากที่สุด การปรับบทบาท ภารกิจ และขนาดของหน่วยงานของรัฐซึ่งการจัดกลุ่ม ภารกิจของรัฐ การจัดโครงสร้างให้สอดคล้องกับการจัดกลุ่มภารกิจ การกระจายอำนาจการปกครองส่วนท้องถิ่น การมอบอำนาจการบริหารราชการจากส่วนกลาง อันได้แก่ กระทรวง ทบวง กรม กองต่างๆ ไปสู่จังหวัด อำเภอ องค์กรปกครองส่วนท้องถิ่นและประชาชน การปรับปรุง โครงสร้างและระบบงานของรัฐวิสาหกิจ การพัฒนาประสิทธิภาพของหน่วยงานภาครัฐ การลดขนาดกำลังคนหน่วยงานของรัฐ การเสริมสร้างประสิทธิภาพเจ้าหน้าที่ของรัฐจึงเป็นนโยบายและเป้าหมายที่สำคัญของทุกๆรัฐบาลจนถึงรัฐบาลในปัจจุบัน

**2.วัตถุประสงค์ของงานวิจัย**

1. เพื่อศึกษาระดับธรรมาภิบาลในการบริหารงานของเทศบาลตำบลบางเสาธง จังหวัดสมุทรปราการ

2. เพื่อศึกษาระดับประสิทธิผลในการบริหารงานของเทศบาลตำบลบางเสาธง จังหวัดสมุทรปราการ

3. เพื่อศึกษาความสัมพันธ์ของธรรมาภิบาลกับประสิทธิผลในการบริหารงานของเทศบาลตำบลบางเสาธง จังหวัดสมุทรปราการ

**3.งานวิจัยที่เกี่ยวข้อง**

ธีรยุทธ บุญมี (2541 ,น.9-11) ซึ่งเรียก Good Governance ว่าธรรมรัฐ หรือการปกครองที่ดีของภาครัฐ ได้ให้ความหมายว่า คือ การบริหารการจัดการประเทศที่ดีในทุกๆด้าน และทุกๆระดับการบริหารการจัดการที่ดีดังกล่าวจะเกิดขึ้นได้ต่อเมื่อมีหลักคิดว่าทั้งประชาชน ข้าราชการบริหารประเทศเป็นหุ้นส่วน (partnership) กันในการกำหนดชะตากรรมประเทศ แต่การเป็นหุ้นส่วนไม่ใช่หลักประกันว่าจะเกิดธรรมรัฐหรือ Good Governance ยังต้องหมายถึง การมีกฎเกณฑ์กติกาที่จะให้เกิดความโปร่งใส ตรวจสอบได้ ประสิทธิภาพ ความเป็นธรรมและการมีส่วนร่วมของสังคมในการกำหนดนโยบายบริหาร ตรวจสอบ ประเมินผลอย่างจริงจัง

อมรา พงศาพิชญ์ (2541) ได้อธิบายความหมายของธรรมาภิบาล โดยแยกเป็นความหมายระดับนามธรรม และรูปธรรม ความหมายของธรรมาภิบาลในระดับนามธรรมหมายถึงการดูแลผลประโยชน์ของส่วนรวม โดยสมาชิกของสังคมนั้น มีการตรวจสอบซึ่งกันและกัน ส่วนความหมายในรูปแบบธรรม คือ การกำหนดเกณฑ์ หรือ กฎกติกา เพื่อให้สมาชิกในสังคมนั้นสามารถตรวจสอบดูแลผลประโยชน์ ความยุติธรรม ฯลฯ

บวรศักดิ์ อุวรรณโณ (2542,น.17)ได้เลือกใช้คำว่า ธรรมาภิบาลโดยให้เหตุผล 2 ประการ คือ

1.รากศัพท์ของคำว่า ธรรมาภิบาล มาจากคำว่า ธรรม และอภิบาล ซึ่งตามพจนานุกรมฉบับราชบัณฑิตยสถาน พ.ศ. 2525 ให้ความหมายของธรรม ในหน้า 420 ว่าหมายถึง คุณความดี ความถูกต้อง และอภิบาล ในหน้า 918 ว่า หมายถึง บำรุงรักษา ปกครอง

2. ธรรมาภิบาล ใช้ได้ในความหมายอย่างกว้าง ซึ่งอาจรวมทั้งการบริหารจัดการที่ดีขององค์การธุรกิจเอกชน (good corporate govermance ) และการปกครองที่ดีของภาครัฐ

ประมวล รุจนเสรี (2542 ,น.48) ได้นิยามความหมายของธรรมาภิบาล ว่าคือ การปรับวิธีคิดวิธีบริหารราชการของประเทศไทยเสียใหม่ทั้งระบบ โดยการกำหนดเจตนารมณ์ของแผ่นดินขึ้นมาเพื่อทุกคน ทุกฝ่ายในประเทศจะร่วมกันคิด ร่วมกันทำ ร่วมกันจัดการ ร่วมกันรับผิดชอบ แก้ปัญหาพัฒนานำแผ่นดินไปสู่ความมั่นคง ความสงบ สันติสุข ทั้งการพัฒนาที่ยั่งยืนและก้าวไกล

วรภัทร โตธนะเกษม (2542,น.11-17) อธิบายว่า Good Governance หมายถึง “การกำกับดูแลที่ดี” หรือหมายถึง “การใช้สิทธิ์ของความเป็นเจ้าของที่จะปกป้องดูแลผลประโยชน์ของตนเองโดยผ่านกลไกที่เกี่ยวข้องในการบริหาร” โดยหัวใจสำคัญของ Good Governance คือ ความโปร่งใส (transparency) ความยุติธรรม (fairness) และความรับผิดชอบในผลของการตัดสินใจ (accountability)

อานันท์ ปันยารชุน (2542,น.62) ได้ให้นิยามธรรมาภิบาลว่า คือผลลัพธ์ของการจัดการกิจกรรม ซึ่งบุคคลและสถาบันทั่วไป ภาครัฐและภาคเอกชนมีผลประโยชน์ร่วมกัน ได้กระทำลงไปในหลายทาง มีลักษณะเป็นขบวนการที่เกิดขึ้นต่อเนื่อง ซึ่งอาจนำไปสู่การผสมผสานประโยชน์ที่หลากหลาย และขัดแย้งได้

บุษบง ชัยเจริญวัฒน์ และบุญมี ลี้ (2544,น.10) ได้นิยามว่า ธรรมาภิบาล เป็นกลไกเครื่องมือ และแนวทางการดำเนินงานที่เชื่อมโยงกันของภาคเศรษฐกิจ สังคม และการเมืองโดย เน้นความจำเป็นของการสร้างความร่วมมือจากภาครัฐ ภาคเอกชนและภาคประชาชน อย่างจริงจังและต่อเนื่อง เพื่อให้ประเทศมีพื้นฐานระบอบประชาธิปไตยที่เข้มแข็งมีความชอบธรรมของกฎหมาย มีเสถียรภาพ มีโครงสร้างและกระบวนการบริหารที่มีประสิทธิภาพ มีความโปร่งใส และ สามารถตรวจสอบได้ อันจะนำไปสู่การพัฒนาประเทศที่ยั่งยืน

พรนพ พุกกะพันธุ์ (2545,น.78) ให้ความหมาย Good Governance ไว้ว่า เป็นผลลัพธ์ของการจัดกิจกรรมซึ่งบุคคลหรือสถาบันทั่วไป ทั้งภาครัฐและภาคเอกชนมีผลประโยชน์ร่วมกันได้กระทำลงไปในหลายทาง มีลักษณะเป็นกระบวนการที่เกิดขึ้นอย่างต่อเนื่อง ซึ่งอาจนำไปสู่การผสมผสานประโยชน์ที่หลากหลาย ที่ขัดแย้งกันได้

**4.วิธีการดำเนินการวิจัย**

**4.1 ประชากรและกลุ่มตัวอย่าง**

**ประชากร**

ประชากรที่ใช้ในการวิจัยครั้งนี้ ได้แก่ ประชาชนผู้มีสิทธิเลือกตั้งในเขตเทศบาล ตำบลบางเสาธง จังหวัดสมุทรปราการจำนวน 19,539 คน (เทศบาลตำบลบางเสาธง, 2557)

**กลุ่มตัวอย่าง**

กลุ่มตัวอย่างที่ใช้ในการวิจัยครั้งนี้ ได้แก่ ประชาชนผู้มีสิทธิเลือกตั้งในเขตเทศบาลตำบลบางเสาธง จังหวัดสมุทรปราการ ที่ได้มาจากการสุ่มตัวอย่างโดยการคำนวณขนาดตัวอย่างโดยใช้สูตร ของยามาเน (Taro Yamane 1973) จำนวน 392 ตัวอย่าง และทำการสุ่ม*กลุ่มตัวอย่างด้วยวิธีการสุ่มแบบ*กลุ่มแล้วจึงสุ่มแบบง่ายอีกครั้งหนึ่ง

**4.2 เครื่องมือที่ใช้ในการวิจัย**

เครื่องมือที่ใช้ในการวิจัยเชิงปริมาณครั้งนี้ประกอบด้วยแบบสอบถามเพื่อเก็บข้อมูลจากประชาชนกลุ่มตัวอย่าง ประกอบด้วย 4 ตอนดังนี้

ตอนที่ 1 ข้อมูลทั่วไป ประกอบด้วย เพศ อายุ ระดับการศึกษา อาชีพ รายได้

ตอนที่ 2 แบบสอบถามเกี่ยวกับ การบริหารตามหลักธรรมาภิบาลของเทศบาลตำบลบางเสาธง จังหวัดสมุทรปราการ ประกอบด้วย 1) นิติธรรม 2) ความโปร่งใส 3) คุณธรรม 4) ความรับผิดชอบ 5) ความคุ้มค่า และ6)การมีส่วนร่วมของประชาชน เป็นคำถามแบบมาตรประมาณค่า(rating scale)

ตอนที่ 3 แบบสอบถามเกี่ยวกับประสิทธิผลในการบริหารงานของเทศบาลตำบลบางเสาธง จังหวัดสมุทรปราการ เป็นคำถามแบบมาตรประมาณค่า (rating scale) ประกอบด้วย 1) ผลงาน 2) ความพึงพอใจ 3) ประสิทธิภาพ และ 4) การพัฒนา

ตอนที่ 4 แบบสอบถาม ปัญหา อุปสรรค ข้อเสนอแนะประสิทธิผลในการบริหารงานของเทศบาลตำบลบางเสาธง เป็นแบบสอบถามปลายเปิด ให้เสนอแนะตามทัศนะของประชาชน

**4.3 การเก็บรวบรวมข้อมูล**

การเก็บรวบรวมข้อมูลครั้งนี้ ผู้ทำการวิจัยได้ทำการเก็บรวบรวมข้อมูล ตามขั้นตอนดังนี้

1. ผู้ดำเนินการวิจัยทำการเก็บข้อมูลจากประชากรกลุ่มตัวอย่างพร้อมทั้งทำความเข้าใจในข้อคำถาม ก่อนแจกแบบสอบถาม เพื่อเก็บข้อมูลให้ครอบคลุมทุกประเด็น

2. ผู้ดำเนินการวิจัยทำการเก็บรวบรวมข้อมูลด้วยตนเอง โดยการให้ตอบแบบสอบถามพร้อมรับแบบสอบถามกลับคืน เริ่มตั้งแต่วันที่ 1 ถึง 31 สิงหาคม 2558 เป็นเวลา 31วัน

3. ตรวจหาความสมบูรณ์ของแบบสอบถามแต่ละฉบับ

4. ดำเนินการจัดทำตามขั้นตอน โดยทำการบันทึกรหัสคำตอบ (coding form) ที่ได้ในแบบสอบถาม

5. นำข้อมูลที่ได้มาทำการวิเคราะห์ข้อมูลต่อไป

**4.4 การวิเคราะห์ข้อมูล**

ผู้วิจัยได้ดำเนินการจัดทำข้อมูลตามลำดับ ดังนี้

1. นำแบบสอบถามฉบับที่สมบูรณ์มาตรวจสอบหาค่าตามวิธีทางสถิติ โดยใช้โปรแกรมสำเร็จรูปคอมพิวเตอร์เพื่อประมวลค่าสถิติต่างๆ ดังนี้ ค่าสถิติร้อยละ(percentage) ค่าคะแนนเฉลี่ย ค่าเบี่ยงเบนมาตรฐาน

2. วิเคราะห์ข้อมูลจากแบบสอบถามตอนที่ 2 เกี่ยวกับการบริหารตามหลักธรรมาภิบาลของเทศบาลตำบลบางเสาธง จังหวัดสมุทรปราการ โดยหาค่าเฉลี่ย () และค่าความเบี่ยงเบนมาตรฐาน(S.D.) โดยรวมรายด้านและรายข้อของแบบสอบถามโดยใช้เกณฑ์การวัด เบสต์ (Best, 1981 p. 182) แบ่งออกดังนี้

ค่าเฉลี่ยระหว่าง 4.50-5.00 หมายถึง ระดับ มีธรรมาภิบาลมากที่สุด

ค่าเฉลี่ยระหว่าง 3.50-4.49 หมายถึง ระดับ มีธรรมาภิบาลมาก

ค่าเฉลี่ยระหว่าง 2.50-3.49 หมายถึง ระดับ มีธรรมาภิบาลปานกลาง

ค่าเฉลี่ยระหว่าง 1.50-2.49 หมายถึง ระดับ มีธรรมาภิบาลน้อย

ค่าเฉลี่ยระหว่าง 1.00-1.49 หมายถึง ระดับ มีธรรมาภิบาลน้อยที่สุด

3. วิเคราะห์ข้อมูลจากแบบสอบถามตอนที่ 3 เกี่ยวกับประสิทธิผลในการบริหารงานของเทศบาลตำบลบางเสาธง จังหวัดสมุทรปราการ โดยหาค่าเฉลี่ย() และค่าความเบี่ยงเบนมาตรฐาน(S.D.) โดยรวมรายด้านและรายข้อของแบบสอบถามโดยใช้เกณฑ์การวัด เบสต์ (Best, 1981 p. 182) แบ่งออกดังนี้

ค่าเฉลี่ยระหว่าง 4.50-5.00 หมายถึง ระดับ มีประสิทธิผลมากที่สุด

ค่าเฉลี่ยระหว่าง 3.50-4.49 หมายถึง ระดับ มีมีประสิทธิผลมาก

ค่าเฉลี่ยระหว่าง 2.50-3.49 หมายถึง ระดับ มีประสิทธิผลปานกลาง

ค่าเฉลี่ยระหว่าง 1.50-2.49 หมายถึง ระดับ มีประสิทธิผลน้อย

ค่าเฉลี่ยระหว่าง 1.00-1.49 หมายถึง ระดับ มีประสิทธิผลน้อยที่สุด

**สถิติที่ใช้ในการวิเคราะห์ข้อมูล**

การวิจัยครั้งนี้ ผู้วิจัยได้ดำเนินการวิเคราะห์ข้อมูลโดยใช้คอมพิวเตอร์โปรแกรมสำเร็จรูปสถิติที่ใช้คือ

1. สถิติที่ใช้ในการหาคุณภาพเครื่องมือ หาค่าความเชื่อมั่น (reliability) ใช้วิธีหาค่าสัมประสิทธิ์แอลฟ่า (∝ - coefficient) ของ Cronbach (1974, p. 161)

2. สถิติเชิงพรรณนา(descriptive statistics) ได้แก่ ค่าร้อยละ(percentage) ใช้ในการวิเคราะห์สถานภาพของผู้ตอบแบบสอบถาม ค่าเฉลี่ย()ค่าเบี่ยงเบนมาตรฐาน(S.D.)

3. สถิติที่ทดสอบ การวิเคราะห์การถดถอยพหุ(multiple regression)เพื่อหาความสัมพันธ์ของตัวแปรอิสระและตัวแปรตาม

4. การหาความสัมพันธ์ของตัวแปรอิสระและตัวแปรตาม ด้วยแบบจำลอง (model

of analysis) แบบความสัมพันธ์เชิงเส้น(linearity)(สุชาต ประสิทธิ์รัฐสินธิ์ 2548, น. 98)

Y = b0🞡b1X1🞡b2X2🞡b3X3🞡b4X4+b5 X5 +b6 X6 +e

หาความสัมพันธ์ระหว่างการบริหารงานตามหลักธรรมาภิบาลกับประสิทธิผลในบริหารงานของเทศบาลตำบลบางเสาธง จังหวัดสมุทรปราการ รวม 6 ปัจจัย คือ นิติธรรม (X1) ความโปร่งใส (X2) คุณธรรม(X3) ความรับผิดชอบ (X4) ความคุ้มค่า (X5) การมีส่วนร่วมของประชาชน (X6) กับประสิทธิผลในบริหารงานของเทศบาลตำบลบางเสาธง จังหวัดสมุทรปราการ

สำหรับผลการวิเคราะห์ข้อมูลผู้วิจัยได้นำเสนอในรูปของตารางประกอบคำบรรยายไว้ในบทที่ 4

**ข้อเสนอแนะ**

**ข้อเสนอแนะเพื่อการนำไปปฏิบัติ**

1. ด้านความคุ้มค่า เทศบาลตำบลบางเสาธงควรมีการรณรงค์ให้หน่วยงานและชุมชนประหยัดการใช้ทรัพยากรเพราะเงินทุกบาทมาจากที่ใช้พัฒนาชุมชนมาจากภาษีของประชาชน

2. ด้านคุณธรรม เทศบาลตำบลบางเสาธงควรเน้นคุณธรรมจริยธรรมบุคลากรในเทศบาลฯให้ยึดหลักความซื่อสัตย์ สุจริตในการปฏิบัติงานทำงานเพื่อประชาชนและประเทศชาติ

3. ด้านนิติธรรม เทศบาลตำบลบางเสาธงควรเน้นให้บุคลากรของเทศบาลฯไม่เลือกปฏิบัติกับผู้ที่มาติดต่อกับเทศบาล ประชาชนที่มีฐานะยากจนหรือร่ำรวยก็ได้รับบริการเสมอกัน

4. ด้านความรับผิดชอบ เทศบาลตำบลบางเสาธงควร มีนโยบายและแผนงานที่ชัดเจนในการปฏิบัติงานเพื่อให้พนักงานทราบแนวทางการทำงานที่ชัดเจนและมีเป้าหมาย

**ข้อเสนอแนะในการทำวิจัยครั้งต่อไป**

1. ศึกษาภาวะผู้นำของผู้บริหารเทศบาลตำบลบางเสาธงทีประชาชนต้องการ

2. ศึกษาการใช้เครื่องมืออุปกรณ์ให้บริการให้มีความสะดวกรวดเร็วเพื่อให้บริการประชาชนเป็นไปอย่างมีประสิทธิภาพ

**บรรณานุกรม**

กิ่งแก้ว ทองใบ. (2533). **ความสัมพันธ์ระหว่างปัจจัยลักษณะองค์การกับประสิทธิผลขององค์การ ภาครัฐบาลในการบริหารราชการไทย**. วิทยานิพนธ์ พัฒนบริหารศาสตร์ ดุษฎีบัณฑิต **(การบริหารพัฒนา) สถาบันบัณฑิตพัฒนบริหารศาสตร์.**

กรมส่งเสริมการปกครองท้องถิ่น กระทรวงมหาดไทย. (2546). **สามแยกชาวบ้าน:คู่มือการมีส่วนร่วมภาคประชาชนเกี่ยวกับหน้าที่สาธารณะขององค์กรปกครองส่วนท้องถิ่น.** กรุงเทพมหานคร : ส่วนแผนพัฒนาท้องถิ่น.

กรรณิการ์ กงแก้ว. (2550). **ความต้องการพัฒนาบุคลากรของอาจารย์มหาวิทยาลัยฟาร์อีสเทอร์น** วิทยานิพนธ์ศึกษาศาสตรมหาบัณฑิต มหาวิทยาลัยเชียงใหม่.

เกรียงไกร ไกรทอง. (2553). **ประสิทธิผลการบริหารงานของเทศบาลเมืองประจวบคีรีขันธ์ อำเภอเมือง จังหวัดประจวบคีรีขันธ์** สารนิพนธ์รัฐประศาสนศาสตรมหาบัณฑิต มหาวิทยาลัยราชภัฏบ้านสมเด็จเจ้าพระยา.